Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška „EGF/2011/010 AT/Austria Tabak“) /* COM/2013/0119 final */





AIŠKINAMASIS MEMORANDUMAS 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo[1] 28 punkte numatyta galimybė mobilizuoti Europos prisitaikymo prie globalizacijos padarinių fondo (toliau – EGF) lėšas, taikant lankstumo mechanizmą, neviršijant viršutinės metinės 500 mln. EUR ribos ir viršijant atitinkamų finansinės programos išlaidų kategorijų ribas. EGF finansinės paramos taisyklės nustatytos 2006 m. gruodžio 20 d. Europos Parlamento ir Tarybos reglamente (EB) Nr. 1927/2006, įsteigiančiame Europos prisitaikymo prie globalizacijos padarinių fondą[2]. 2011 m. gruodžio 20 d. Austrija pateikė paraišką „EGF/2011/010 AT/Austria Tabak“ dėl finansinės paramos iš EGF, nes iš įmonės „Austria Tabak GmbH“ ir 14 tiekėjų bei tolesnės gamybos grandies įmonių Austrijoje buvo atleisti darbuotojai. Nuodugniai išnagrinėjusi šią paraišką Komisija, laikydamasi Reglamento (EB) Nr. 1927/2006 10 straipsnio, padarė išvadą, kad šiame reglamente nustatytos sąlygos finansinei paramai suteikti yra įvykdytos. PARAIŠKOS SANTRAUKA IR ANALIZĖ Pagrindiniai duomenys || EGF nuorodos Nr. || EGF/2011/010 Valstybė narė || Austrija 2 straipsnis || c punktas – išimtinės aplinkybės Pagrindinė įmonė || „Austria Tabak GmbH“ Tiekėjai ir tolesnės gamybos grandies įmonės || 14 Ataskaitinis laikotarpis || 2011 08 20 – 2011 12 19 Prie individualių poreikių pritaikytų paslaugų teikimo pradžia || 2011 11 15 Paraiškos data || 2011 12 20 Atleistų darbuotojų skaičius ataskaitiniu laikotarpiu || 320 Atleistų darbuotojų skaičius prieš ataskaitinį laikotarpį ir po jo || 0 Bendras remtinų atleistų darbuotojų skaičius || 320 Numatomas atleistų darbuotojų, pasinaudosiančių priemonėmis, skaičius || 270 Prie individualių poreikių pritaikytoms paslaugoms skirtos lėšos, EUR || 5 864 615 EGF paramai įgyvendinti skirtos lėšos[3], EUR || 200 000 EGF paramai įgyvendinti skirtos lėšos, proc. || 3,3 Visa suma, EUR || 6 064 615 EGF parama, EUR (65 proc.) || 3 941 999 1. Paraiška Komisijai pateikta 2011 m. gruodžio 20 d., o papildoma informacija teikta iki 2012 m. spalio 9 d. 2. Paraiška atitinka Reglamento (EB) Nr. 1927/2006 2 straipsnio c punkte nustatytas EGF paramos skyrimo sąlygas ir buvo pateikta per šio reglamento 5 straipsnyje nustatytą 10 savaičių laikotarpį. Darbuotojų atleidimo sąsaja su esminiais pasaulio prekybos sistemos struktūriniais pokyčiais dėl globalizacijos ar pasaulinės finansų ir ekonomikos krizės 3. Darbuotojai atleisti dėl „Austria Tabak“ paskutinės gamybos vietos Hainburge (Niederösterreich / Žemutinė Austrija) uždarymo. Savininkės „Japan Tobacco International“ (JTI)[4] sprendimu ši cigarečių gamykla buvo uždaryta keliais etapais nuo 2011 m. antro pusmečio iki 2012 m. vidurio. 4. Siekdama įrodyti darbuotojų atleidimo ir esminių pasaulio prekybos sistemos struktūrinių pokyčių dėl globalizacijos sąsają Austrija teigia, kad cigarečių ir tabako produktų gamybos pramonė ES (įtraukta į NACE 2 red. 12 skyrių[5]) itin nukentėjo nuo pasaulio prekybos sistemos pokyčių, ypač dėl didelio ES rinkos dalies sumažėjimo ir gamybos perkėlimo į trečiąsias šalis. Šie prekybos sistemos pokyčiai atspindi per praėjusį dešimtmetį sumažėjusį cigarečių vartojimą pramoninėse Europos šalyse, taip pat JAV ir Japonijoje (daugiausia dėl tabako kontrolės priemonių ir didėjančių mokesčių). Austrija savo teiginius grindžia, cituodama Pasaulio sveikatos organizacijos (PSO)[6] ir Pasaulio plaučių ligų fondo bei Amerikos kovos su vėžiu asociacijos paskelbto Tabako atlaso duomenis[7]. Iš šių duomenų matyti, kad tabako gaminių paklausa sparčiai didėja ir toliau didės besiformuojančios rinkos Azijos šalyse ir Rusijoje[8]. Kinijoje, Rusijoje ir Indonezijoje kartu gyvena trečdalis pasaulio rūkalių. Diagrama. Mažėjančios rūkimo tendencijos suaugusių vyrų grupėje (pramoninės šalys) 1960–2010 m. Šaltinis – http://www.tobaccoatlas.org. 5. Reaguodama į šiuos pokyčius „Japan Tobacco International“ (JTI), kaip ir kitos pagrindinės tabako korporacijos, sumažino gamybos vietų skaičių ir perkėlė gamybą į besiformuojančias rinkas. Įmonė tvirtai skatino savo tabako verslo globalizavimą, pamažu išplėtė savo verslo bazę ir šiuo metu turi 28 gamybos vietas visame pasaulyje[9]. JTI sumažino savo parduodamų cigarečių prekių ženklų skaičių ir pasiliko tik perspektyviausias, taip pat pritaikė gamybos procesus prie naujos pasaulinės struktūros, kad galėtų lanksčiai nustatyti gamybos apimtį laisvų pajėgumų turinčioms gamykloms. Paaiškinimas apie nenumatytą šio darbuotojų atleidimo pobūdį 6. Austrijos valdžios institucijos paaiškino, kad 2011 m. gegužės mėn. JTI pranešimas apie Hainburgo gamyklos uždarymą ir visų darbuotojų atleidimą buvo netikėtas, nes gamykla buvo modernizuota vos prieš kelerius metus po to, kai 2007 m. JTI iš grupės „British Gallaher“ perėmė įmonę „Austria Tabak“. Tuo metu JTI planavo paversti ją vidutine įmone, gaminančia ne tik austriškas cigaretes, bet ir vis daugiau vadinamųjų pasaulinių pagrindinių prekių ženklų, kuriais prekiauja tarptautinės bendrovės[10]. Tuo metu ir iki 2010 m. tai buvo laikyta ilgalaike strategija. Iš toliau pateiktos lentelės matyti, kad nuo 2005 m. „Austria Tabak“ uždarė keturias gamyklas ir atleido 827 darbuotojus; tai parodo jų savininkų grupės „Gallaher“ (Jungtinė Karalystė) (iki 2007 m.) ir vėliau JTI vykdytą reorganizaciją[11]. „Austria Tabak“ gamyklos (4 + būstinė) || Gamyklos uždarymo data || Atleistų darbuotojų skaičius || Pastabos Švacas (Tirolis) || 2005 m. pabaiga || 110 || neįtraukta į paraišką Fiurstenfeldas (Štirija) || 2005 m. pabaiga || 48 2006 m. „Gallaher“ grupė (Jungtinė Karalystė) modernizuoja likusias „Austria Tabak" gamyklas Lince (Aukštutinė Austrija) ir Hainburge (Žemutinė Austrija), kad padidintų cigarečių gamybos apimtį 2007 m. „Japan Tobacco International“ (JTI) įsigyja „Austria Tabak“ ir ją restruktūrizuoja Lincas (Aukštutinė Austrija) || 2009 m. pabaiga || 269 || neįtraukta į paraišką 2010 m. ligšiolinės gamybos apimtys Lince perkeltos į Hainburgą, kur dabar pagaminama 40 proc. Austrijos rinkoje suvartojamų cigarečių. 2010–2011 m. „Philip Morris“ padidina užimamą Austrijos rinkos dalį ir aplenkia Austrijos prekių ženklus Hainburgas (Žemutinė Austrija) || 2011 m. pabaiga || 320 || EGF paraiškos dalykas Būstinė Vienoje || 2011–2012 m. || 80 || neįtraukta į paraišką Dabar austriški cigarečių prekių ženklai ir pasauliniai pagrindiniai prekių ženklai gaminami JTI pasaulinėje prekybos grandinėje (28 gamybos vietose visame pasaulyje) Duomenys apie atleistų darbuotojų skaičių ir 2 straipsnio c punkto kriterijų laikymasis 7. Austrija pateikė paraišką pagal Reglamento (EB) Nr. 1927/2006 2 straipsnio c punkte nustatytus kriterijus. Pagal šią nuostatą pareiškėjams mažose darbo rinkose arba išimtinėmis aplinkybėmis leidžiama nukrypti nuo 2 straipsnio a ir b punktuose išdėstytų reikalavimų, jei dėl atleidimų smarkiai paveikiamas užimtumo lygis ir vietos ekonomika. Tokiu atveju pareiškėjas privalo nurodyti, kurio iš pagrindinių reikalavimų jo paraiška neatitinka ir nuo kurio reikalavimo siekiama nukrypti. Austrijos valdžios institucijos nurodė, kad paraiška siekiama nukrypti nuo 2 straipsnio a dalies, pagal kurią įprastinė riba – per keturių mėnesių laikotarpį turi būti atleista bent 500 darbuotojų, reikalavimų. 8. Paraiškoje nurodyta, kad per pirmus keturis ataskaitinio laikotarpio mėnesius (2011 m. rugpjūčio 20 d. – gruodžio 19 d.) iš viso atleista 320 darbuotojų iš „Austria Tabak GmbH“, laikinųjų darbuotojų įdarbinimo agentūros („Posavac“) ir 13 tolesnių tiekėjų ir tolesnės gamybos grandies įmonių. Pagal Reglamento (EB) Nr. 1927/2006 2 straipsnio pirmą pastraipą apskaičiuota, kad iš darbo atleista 210 darbuotojų, pagal antrą pastraipą – 110 darbuotojų. 9. Be to, 22 buvę „Austria Tabak“ darbuotojai išėjo į ankstyvą pensiją (neįtraukta į šią EGF paraišką). Numatyta, kad dar 80 darbuotojų neteks darbo „Austria Tabak“ būstinėje Vienoje, tačiau kadangi dalis šių darbuotojų bus atleista ne ataskaitiniu laikotarpiu, šie 80 darbuotojų taip pat neįtraukti į EGF paraišką. 10. Austrija pagrindžią paraišką dėl EGF paramos ir išimtinių aplinkybių kriterijaus taikymą tuo, kad pasienio srities, kurioje atleisti darbuotojai, padėtis yra ypatinga, ir kad darbuotojų atleidimas turėjo didelį poveikį vietos ir regiono ekonomikai ir darbo rinkoms. Hainburgo savivaldybė yra viena iš labiausių į rytus nutolusių Austrijos miestų, besiribojančių su Slovakija ir priklausančių struktūriškai silpnai Bruko prie Leitos sričiai[12]. Daug darbuotojų iš Slovakijos (taip pat iš Vengrijos) įsidarbina pasienio teritorijoje Austrijoje, kadangi ten darbo užmokestis yra didesnis nei jų šalyje. Todėl buvusiems „Austria Tabak“ darbuotojams tenka stipriai konkuruoti su kitais darbo ieškančiais asmenimis. Išsamus numatomas darbuotojų atleidimo poveikis aprašytas toliau. 11. Komisijos tarnybų nuomone, ypatinga srities, kurioje atleisti darbuotojai, (su Slovakija besiribojanti Austrijos sritis) padėtis ir Austrijos valdžios institucijų aprašytas didelis poveikis vietos ir regiono ekonomikai bei darbo rinkai kartu atitinka Reglamento (EB) Nr. 1927/2006 2 straipsnio c punkte nustatytą išimtinių aplinkybių kriterijų. Kadangi „Austria Tabak“ buvo antra didžiausia regiono darbdavė, su kuria buvo susijusios daug smulkių įmonių, įmonės uždarymas turėjo itin didelį poveikį vietos lygiu (Bruko prie Leitos sričiai). Darbuotojus atleidusios įmonės ir darbuotojai, kuriems numatyta parama 12. Paraiška susijusi su 320 atleistais darbuotojais, iš kurių parama numatyta 270 darbuotojų (84,4 proc.), toliau nurodytose 15 įmonių. Įmonės ir atleistų darbuotojų skaičius „Austria Tabak GmbH“ || 210 || „Eybel“ || 1 „Posavac“ ÖWD „Simacek“ „Nitschinger“ „Rehberger“ „Alimanovic“ „Mabeko“ || 83 4 7 2 1 1 1 || „Windisch Bau GmbH“ „Kubena“ „Bauschutz“ „Nagelreiter“ „Stuhl“ „Otto“ || 2 1 1 4 1 1 Iš viso įmonių: 15 || Iš viso atleistų darbuotojų: 320 13. 270 remtinų darbuotojų pasiskirstymas: Kategorija || Skaičius || Procentinė dalis Vyrai || 225 || 83,3 Moterys || 45 || 16,7 ES piliečiai || 253 || 93,7 Ne ES piliečiai || 17 || 6,3 15–24 m. asmenys || 47 || 17,4 25–54 m. asmenys || 199 || 73,7 55–64 m. asmenys || 24 || 8,9 Vyresni nei 64 m. asmenys || 0 || 0,0 14. Tarp remtinų darbuotojų nėra darbuotojų, turinčių ilgalaikių sveikatos problemų arba negalią. 15. Darbuotojų pasiskirstymas pagal profesines kategorijas: Kategorija || ISCO-08 || Skaičius || Procentinė dalis Įstaigų pagalbiniai tarnautojai || 4 || 7 || 2,6 Paslaugų sektoriaus darbuotojai ir pardavėjai || 5 || 7 || 2,6 Kvalifikuoti darbininkai ir amatininkai || 7 || 21 || 7,8 Įrenginių ir mašinų operatoriai ir surinkėjai || 8 || 53 || 19,6 Nekvalifikuoti darbininkai || 9 || 182 || 67,4 16. Pagal Reglamento (EB) Nr. 1927/2006 7 straipsnį Austrija patvirtino, kad įvairiais EGF paramos įgyvendinimo etapais ir suteikiant teisę gauti EGF paramą, taikė ir toliau taikys moterų ir vyrų lygybės bei nediskriminavimo principus. Susijusios teritorijos ir jos valdžios institucijų ir suinteresuotųjų šalių aprašymas 17. NUTS II lygiu atleidimas susijęs su Žemutine Austrija (AT12), kuri yra viena iš devynių Austrijos federalinių provincijų, o NUTS III lygiu – su Wiener Umland/Südteil regionu (AT127), o konkrečiai – Bruko prie Leitos sritimis ir Hainburgo savivaldybe. 18. Pagrindinės suinteresuotosios šalys – Žemutinės Austrijos provincijos vyriausybė (niederösterreichische Landesregierung) ir regiono bei vietos viešosios užimtumo tarnybos (Landesgeschäftsstelle Niederösterreich; Bezirksstelle Bruck/Leitha des Arbeitsmarktservice AMS), Hainburgo savivaldybė ir socialiniai partneriai – Žemutinės Austrijos darbo rūmai (Arbeiterkammer Niederösterreich; darbuotojų atstovai), Austrijos ekonomikos rūmai (Wirtschaftskammer Österreich; darbdavių atstovai), taip pat privačiojo spausdinimo, žurnalistikos ir popieriaus sektoriaus darbuotojų profesinė sąjunga (GPA-djp, Gewerkschaft der Privatangestellten, Druck, Journalismus, Papier) ir Produktionsgewerkschaft PRO-GE, abi priklausančios Austrijos profesinių sąjungų federacijai (Österreichische Gewerkschaftsbund /ÖGB)[13]. Tikėtinas darbuotojų atleidimo poveikis vietos, regiono ar šalies užimtumui 19. Austrija tvirtina, kad „Austria Tabak“ gamykla Hainburge turėjo didelį poveikį vietos ir regiono darbo rinkoms. Kadangi „Austria Tabak“ buvo antra didžiausia regiono darbdavė, su kuria buvo susijusios daug smulkių įmonių, dėl įmonės uždarymo Bruko prie Leitos srities padėtis tapo itin sudėtinga. 2011 m. rugsėjo mėn. laisvų darbo vietų skaičius sumažėjo beveik per pusę (–47 proc.), palyginti su tuo pačiu mėnesiu praėjusiais metais, o Žemutinės Austrijos lygiu (NUTS II lygis) ir nacionaliniu lygiu sumažėjimas buvo gerokai mažesnis (atitinkamai –4 proc. ir –7 proc.). 20. Pasak Austrijos valdžios institucijų darbo rinkos padėtis sudėtinga ir NUTS III lygiu (Wiener Umland – Südteil). Iš statistinių duomenų matyti, kad jau 2006–2010 m. šis regionas turėjo didžiausią nedarbo lygį iš visų septynių Žemutinės Austrijos NUTS III regionų[14]. Todėl atleistiems darbuotojams nėra lengva persikelti į kitas vietas, o tai, kad dauguma jų dirbo palyginti mažai apmokamą darbą, dar labiau apsunkina jų padėtį. 21. NUTS II lygiu Žemutinei Austrijai neigiamą poveikį taip pat padarė kiti masiniai atleidimai, dėl kurių Komisijai buvo pateiktos EGF paraiškos: 2009 m. atleisti 740 darbuotojų metalo sektoriuje[15] ir 2010 m. atleisti 1 274 darbuotojai kelių transporto sektoriuje[16]. Suderintas finansuotinų prie individualių poreikių pritaikytų paslaugų paketas ir numatomos jo sąnaudos, įskaitant jo ir struktūrinių fondų finansuojamų veiksmų tarpusavio papildomumą 22. Visos toliau išvardytos priemonės kartu sudaro suderintą prie individualių poreikių pritaikytų paslaugų paketą, kuriuo siekiama vėl įtraukti 270 remtinus darbuotojus į darbo rinką. Jos bus suteiktos 210 buvusių „Austria Tabak“ darbuotojų per įmonės tipo darbo fondą (Unternehmensstiftung Austria Tabak), apibrėžtą federaliniame teisės akte AMF/23-2011[17] ir įsteigtą 2011 m. gruodžio 1 d. kaip keliais mėnesiais anksčiau parengto socialinio plano dalis. Priemonės, skirtos 60 buvusių tiekėjų ir tolesnės gamybos grandies įmonių darbuotojų, bus įgyvendinamos ne pagal darbo fondą. 23. Įstaiga, atsakinga už priemonių įgyvendinimą darbo fonde ir veiklos koordinavimą su regionine viešąja užimtumo tarnyba (AMS, Arbeitsmarktservice), yra waff Arbeitsintegrations GmbH (Viena), o priemones, skirtas buvusiems tiekėjų ir tolesnės gamybos grandies įmonių darbuotojams, įgyvendina FAB (Viena) (www.fab.at). Abiejų organizacijų specializacija – parama reintegracijai į daro rinką ir tęstinis darbuotojų mokymas. Dvi įgyvendinimo įstaigos, bendradarbiaudamos su vietos užimtumo tarnybomis, vertina kiekvienos priemonės reikšmę darbo rinkai ir stebi kiekvieno atskiro darbuotojo raidą, siekdamos užtikrinti, kad būtų vykdomi pradiniuose programos etapuose priimti planai. Waff ir FAB taip pat kontroliuoja priemonių atitiktį fondo taisyklėms (Stiftungsordnung) ir kitiems susijusiems teisės aktams. Pagal Arbeitslosenversicherungsgesetz (ALVG) 18 paragrafą ir atsižvelgiant į kiekvieno asmens buvusį darbo laiko modelį, darbuotojai įsipareigoja atitinkamomis priemonėmis naudotis visą darbo dieną (įskaitant mokymosi laiką). Tai fiksuojama reguliariai teikiamose ataskaitose ir pažymėjimuose, kuriais patvirtinama, kad darbuotojai naudojasi priemonėmis. – Informacija apie darbo fondą ir galimybę į jį įstoti. Suteikiama bendra informacija 210 buvusių „Austria Tabak GmbH“ darbuotojų ir galimybė jiems prašyti įstoti į darbo fondą. – Profesinis orientavimas. Tai pirmoji veikla, vykdoma darbuotojui prisijungus prie darbo fondo, arba FAB vykdoma paramos schema. Ji skirta visiems 270 darbuotojų ir paprastai trunka šešias savaites su galimybe ypatingais atvejais pratęsti dar kelioms savaitėms. Vykdant šią veiklą analizuojamas kiekvieno darbuotojo profesinis ir asmeninis potencialas ir nustatomas realistinis profesinis planas, kuris yra tolesnės dalyvio veiklos pagrindas. Pagal šią priemonę darbuotojai taip pat gali trumpai stažuotis įmonėse (daugiausia penkių dienų bandymai). Turintiems galimybių sukurti nuosavą verslą siūloma naudotis AMS įmonių steigimo programa, kuri nėra finansuojama iš EGF. – Individualus mokymas. Tai suplanuota 225 darbuotojams ir gali apimti bet kokį mokymą, kurį savo priemonių kataloge patvirtino viešoji užimtumo tarnyba ir kuris yra būtinas ar naudingas asmens reintegracijos galimybėms pagerinti. AMS kiekvienu atskiru atveju gali patvirtinti kitus kursus, jeigu jie atitinka suderintą darbuotojo planą. Žemutinė Austrija siekia, kad prieš pradėdami ieškoti naujo darbo kuo daugiau darbuotojų pakeltų kvalifikaciją arba baigtų mokymus ir pasirengtų būsimiems regiono užimtumo iššūkiams (pvz., su demografiniu senėjimu ir ekologiškesne žinių ekonomika susijusių klausimų sprendimui ir pan.). Atsižvelgiant į jų išsilavinimą ir įgūdžius darbuotojai turi įvairių galimybių. Pavyzdžiui, žemesnės kvalifikacijos darbuotojai gali atlikti trumpesnę gamybinę praktiką (maždaug 50 proc. įprastai reikalaujamo laikotarpio) ir tuo pačiu metu lankyti kursus. Aukštesnę techninę kvalifikaciją ir (arba) išsilavinimą turintys asmenys gali pagal Austrijos suaugusiųjų profesinio rengimo ir mokymo sistemą (zweiter Bildungsweg für Erwachsene) įstoti į aukštesniąsias technines ir profesines mokyklas (berufsbildende höhere Schulen). Perkvalifikavimas bus vykdomas įvairiausiose srityse, kaip antai ekologiškų darbo vietų, sveikatos ir priežiūros, informacinių technologijų, mokslo, turizmo ir kitų paslaugų. Dalies studijų ir profesinio mokymo nereikės bendrai finansuoti iš EGF, nes ji finansuojama Austrijos švietimo sistemos (teikiamas mišrus finansavimas iš nacionalinių, regioninių ir vietinių šaltinių)[18]. Jei suderinta mokymo programa trunka ilgiau nei EGF įgyvendinimo laikotarpis, Austrija skirs papildomą finansavimą. – Konsultavimas ir parama mokymo metu. Mokymosi ir kvalifikacijos kėlimo laikotarpiu darbuotojus stebi waff Arbeitsintegrations GmbH ir FAB karjeros konsultantai, kurie prireikus teikia paramą. Konsultantams ir darbuotojams bendradarbiaujant užtikrinama gera sutartų planų baigtis. Ši priemonė skirta 225 darbuotojams. – Stažuotės įmonėse mokymo metu. Svarbus paramos paketo aspektas – teorinio ir praktinio mokymosi derinimas. Numatytos trijų rūšių stažuotės su skirtinga trukme ir aiškiai apibrėžtomis teisėmis ir prievolėmis, dėl kurių turi susitarti AMS. Ši priemonė skirta 85 darbuotojams. – Pagalba aktyviai ieškant darbo. Darbuotojams teikiama prie individualių poreikių pritaikyta parama ieškant naujo darbo, įskaitant pasirengimo darbo pokalbiui bei atrankos testams būdus ir t. t. Atsižvelgiant į kiekvieno darbuotojo profilį ir padėtį, aktyvi darbo paieška gali prasidėti iškart po profesinio orientavimo arba baigus individualią mokymo programą. Viešosioms užimtumo tarnyboms pranešama, kai darbuotojas pradeda ieškoti darbo. Darbo ieškantys asmenys gali per vieną savaitę išbandyti būsimą naują darbą. Paprastai šis modulis trunka ne ilgiau kaip 14 savaičių ir gali būti pratęstas dar 8 savaitėmis vyresniems nei 50 m. dalyviams arba dar 14 savaičių – riboto darbingumo asmenims. Ši priemonė skirta 40 darbuotojų. – Mokomoji praktika. Išimtiniais ir aiškiai apibrėžtais atvejais gali būti sutarta tiesiogiai su darbdaviu dėl teorinės kvalifikacijos kartu su praktiniu mokymu darbo vietoje. Įmonės ir darbuotojo teisės ir prievolės išdėstomos rašytiniame susitarime, kurį turi patvirtinti viešoji užimtumo tarnyba (AMS). Pagal šią priemonę numatyta, kad darbuotojui siūlomas darbas pagal sutartį įmonėje arba iš karto po kvalifikacijos kėlimo priemonių įgyvendinimo, arba sutartą dieną. Ši priemonė skirta 60 darbuotojų. – Intensyvi parama vyresniems nei 50 metų darbuotojams. Galima naudotis visapusišku priemonių rinkiniu, konkrečiai pritaikytu vyresnio amžiaus darbuotojų poreikiams ir aplinkybėms, kad jiems būtų lengviau iš naujo integruotis į darbo rinką ir kad būtų pripažįstama jų teisė į darbą iki pensinio amžiaus. Ši priemonė skirta 6 darbuotojams. – Mokymo išmoka (Ausbildungsbedingte Zuschussleistung / Stipendien)[19]. Ši išmoka mokama visiems 210 „Austria Tabak GmbH“ darbuotojų tik tol, kol jie naudojasi darbo fondo mokymo priemonėmis. Numatyta vienam asmeniui skirti 200 EUR per mėnesį. Ja galima padengti darbuotojo kelionės išlaidas ir mokymosi medžiagos sąnaudas. Ši išmoka kartu su dienpinigiais negali būti didesnė nei bazinė bedarbio pašalpa. Kol yra mokamos šios mokymo išmokos, bedarbio pašalpos mokėjimas yra sustabdomas. – Dienpinigių mokėjimas dalyvaujant mokymuose ir aktyviai ieškant darbo (Schulungsarbeitslosengeld)[20]. Ši išmoka skirta visiems 210 buvusių „Austria Tabak GmbH“ darbuotojų tik tol, kol jie naudojasi darbo fondo mokymo ir aktyvios reintegracijos priemonėmis. Šia išmoka kiekvienam darbo netekusiam ir priemonėmis besinaudojančiam darbuotojui sudaroma galimybė rimtai tuo užsiimti visą darbo dieną. Numatoma 13 mėnesių vienam asmeniui skirti 1 000 EUR per mėnesį (ši suma yra orientacinė, nes faktinė suma priklausys nuo kiekvieno darbuotojo darbo užmokesčio iki atleidimo ir laikotarpio, per kurį kiekvienas darbuotojas aktyviai naudojasi priemonėmis). Ši išmoka kartu su mokymo išmoka negali būti didesnė nei bazinė bedarbio pašalpa. Kol yra mokami dienpinigiai, bedarbio pašalpos mokėjimas yra sustabdomas. – Dienpinigių mokėjimas dalyvaujant mokymuose ir aktyviai ieškant darbo ir kvalifikacijos kėlimo priedas (Beihilfe zur Deckung des Lebensunterhaltes (DLU) und Qualifizierungsbonus)[21]. Ši išmoka / priedas skirti visiems 60 buvusių tiekėjų ir tolesnės gamybos grandies įmonių darbuotojų tik tol, kol jie naudojasi EGF projekto mokymo ir aktyvios reintegracijos priemonėmis (su FAB parama). Šia išmoka kiekvienam darbo netekusiam ir priemonėmis besinaudojančiam darbuotojui sudaroma galimybė rimtai tuo užsiimti visą darbo dieną. Darbuotojai, kurie dalyvauja ilgesnės trukmės mokymo programose (ilgesnėse nei trys mėnesiai ir mažiausiai 25 val. per savaitę), gali gauti papildomą kvalifikacijos kėlimo priedą (mažiau nei 10 EUR per dieną). Numatoma šiek tiek trumpiau nei 13 mėnesių vienam asmeniui skirti 1 000 EUR per mėnesį dienpinigių (ši suma yra orientacinė, nes faktinė suma priklausys nuo kiekvieno darbuotojo darbo užmokesčio iki atleidimo ir laikotarpio, per kurį kiekvienas darbuotojas aktyviai naudojasi priemonėmis). Ši išmoka negali būti didesnė nei bazinė bedarbio pašalpa. Kol yra mokami dienpinigiai, bedarbio pašalpos mokėjimas yra sustabdomas. – Priežiūra gavus naują darbą. Ši veikla galima pateikus individualų prašymą ir gali tęstis iki 26 savaičių nuo tada, kai darbuotojas gauna naują darbą ir išeina iš darbo fondo. Šia priemone padedama skatinti tvarius naujus darbuotojo ir darbdavio santykius ir išvengti darbo vietų praradimo. Ši priemonė skirta 37 darbuotojams. 24. Prie paraiškoje nurodytų EGF paramai įgyvendinti skirtų lėšų pagal Reglamento (EB) Nr. 1927/2006 3 straipsnį priskiriama parengiamoji veikla, informavimas ir viešinimas bei darbo fondo priežiūros veikla ir valdymas. Fondo valdymo sąnaudos (75 000 EUR EGF įgyvendinimo laikotarpiui) apskaičiuotos pagal nustatytą fiksuotą dydį. Visi priemones naudojantys partneriai yra įsipareigoję skleisti informaciją apie EGF paramą. 25. Austrijos valdžios institucijų nurodytos prie individualių poreikių pritaikytos paslaugos – tai aktyvios darbo rinkos priemonės, priskiriamos prie tinkamų finansuoti veiksmų, apibrėžtų Reglamento (EB) Nr. 1927/2006 3 straipsnyje. Austrijos valdžios institucijų skaičiavimu, bendros sąnaudos sudaro 6 064 615 EUR, iš kurių išlaidos prie individualių poreikių pritaikytoms paslaugoms – 5 864 615 EUR, o EGF paramai įgyvendinti skirtos lėšos – 200 000 EUR (3,3 proc. visos sumos). Bendra iš EGF prašomos paramos suma yra 3 941 999 EUR (65 proc. visų išlaidų). Veiksmai || Numatytas remtinų darbuotojų skaičius || Numatytos išlaidos vienam remtinam darbuotojui (EUR) || Bendros išlaidos (bendras EGF ir nacionalinis finansavimas), EUR Prie individualių poreikių pritaikytos paslaugos (Reglamento (EB) Nr. 1927/2006 3 straipsnio pirma pastraipa) Informacija apie darbo fondą ir galimybę į jį įstoti || 210 || 100 || 21 000 Profesinis orientavimas (Berufsorientierung) || 270 || 1 090 || 294 300 Individualus mokymas (Individuelle Qualifizierung) || 225 || 4 560 || 1 026 000 Konsultavimas ir parama mokymo metu (Bildungsbegleitung) || 225 || 767 || 172 575 Stažuotės įmonėse mokymo metu (Praktika während der Qualifizierung) || 85 || 200 || 17 000 Pagalba aktyviai ieškant darbo (Aktive Arbeitssuche) || 40 || 300 || 12 000 Mokomoji praktika (praktinis mokymas pas naują darbdavį ir kursų lankymas) || 60 || 650 || 39 000 Intensyvi parama vyresniems nei 50 metų darbuotojams || 6 || 200 || 1 200 Mokymo išmoka (Ausbildungsbedingte Zuschussleistung / Stipendien) || 210 || 3 600 || 756 000 Dienpinigių mokėjimas dalyvaujant mokymuose ir aktyviai ieškant darbo (Schulungsarbeitslosengeld) || 210 || 13 000 || 2 730 000 Dienpinigių mokėjimas dalyvaujant mokymuose ir aktyviai ieškant darbo ir kvalifikacijos kėlimo priedas (Beihilfe zur Deckung des Lebensunterhaltes (DLU) und Qualifizierungsbonus) || 60 || 13 000 || 780 000 Priežiūra gavus naują darbą (Nachbetreuung) || 37 || 420 || 15 540 Prie individualių poreikių pritaikytos paslaugos – tarpinė suma || || 5 864 615 EGF paramai įgyvendinti skirtos lėšos (Reglamento (EB) Nr. 1927/2006 3 straipsnio trečia pastraipa) Parengiamoji veikla || || 25 000 Darbo fondo valdymas || || 75 000 Informavimas ir viešinimas || || 35 000 Kontrolės veikla || || 65 000 EGF paramai įgyvendinti skirtos lėšos – tarpinė suma || || 200 000 Bendros numatytos išlaidos || || 6 064 615 EGF parama (65 proc. visų išlaidų) || || 3 941 999 26. Austrijos teigimu, aprašytos priemonės papildo iš struktūrinių fondų finansuojamus veiksmus. Pagal dabartinės Austrijai skirtos ESF veiksmų programos 2 tikslą daugiausia dėmesio skiriama ilgalaikiam nedarbui (ir šiek tiek mažau – vyresnio amžiaus darbuotojams bei moterims, norinčioms grįžti į darbą po ilgos karjeros pertraukos), o EGF siekiama padėti asmenims tuoj pat po jų atleidimo iš darbo. Kadangi Austrija įdiegė sąnaudų patvirtinimo procedūrą, kad būtų išvengta bet kokios dvigubo finansavimo rizikos, abu fondai nesidubliuoja. Data (-os), kada nukentėjusiems darbuotojams pradėta arba planuojama pradėti teikti prie individualių poreikių pritaikytas paslaugas 27. Prie individualių poreikių pritaikytas paslaugas, skirtas nukentėjusiems darbuotojams ir įtrauktas į suderintų priemonių paketą, kurį siūloma bendrai finansuoti iš EGF, Austrija pradėjo teikti 2011 m. lapkričio 15 d. Todėl ši data laikoma laikotarpio, kuriuo iš EGF gali būti skiriama parama, pradžia. Konsultacijų su socialiniais partneriais tvarka 28. 2011 m. rugpjūčio 11 d. ‚Austria Tabak GmbH“, Austrijos ekonomikos rūmai (Wirtschaftskammer Österreich; darbdavių atstovai), Žemutinės Austrijos darbo rūmai (Arbeiterkammer Niederösterreich; darbuotojų atstovai) ir profesinės sąjungos Produktionsgewerkschaft PRO-GE ir GPA-djp susitarė dėl socialinio plano atleistiems darbuotojams, kuriame numatyta sukurti darbo fondą, iš kurio darbuotojams būtų teikiama tikslinė parama ieškant naujo darbo. Socialinių partnerių susitarimas buvo būtina sąlyga, kad Austrijos užimtumo tarnybos (AMS) pripažintų „Austria Tabak“ darbo fondą. 29. Austrijos socialinių partnerių bendradarbiavimo susitarimas yra savanoriškas, paprastai neformalaus pobūdžio susitarimas ir nėra reglamentuojamas įstatymais[22]. Įmonės privalo laikytis viešojo užimtumo tarnybų (AMS) taisyklių tik tuomet, jei jos nusprendžia naudotis konkrečiomis darbo rinkos politikos priemonėmis. 30. Austrijos valdžios institucijos patvirtino, kad buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų. Informacija apie veiksmus, kurie yra privalomi pagal nacionalinius teisės aktus arba kolektyvines sutartis 31. Atsižvelgdamos į Reglamento (EB) Nr. 1927/2006 6 straipsnyje nustatytus kriterijus, Austrijos valdžios institucijos savo paraiškoje: · patvirtino, kad EGF finansinė parama nepakeičia priemonių, kurias įmonės privalo taikyti pagal nacionalinius teisės aktus arba kolektyvines sutartis; · įrodė, kad veiksmais parama teikiama atskiriems darbuotojams ir nenaudojama įmonėms arba sektoriams restruktūrizuoti; · patvirtino, kad nurodytiems tinkamiems finansuoti veiksmams neteikiama pagalba pagal kitas ES finansines priemones. Valdymo ir kontrolės sistemos 32. Austrija pranešė Komisijai, kad „Japan Tobacco International“ (JTI) ir Žemutinės Austrijos viešosios užimtumo tarnybos (AMS) teiks 35 proc. nacionalinio bendro finansavimo ir teikia išankstinį finansavimą veiksmams. „Japan Tobacco International“ (JTI) teiks 28 proc. nacionalinio bendro finansavimo, o Žemutinės Austrijos viešosios užimtumo tarnybos – 72 proc. (apytikriai skaičiai). 33. Austrija patvirtino, kad finansinę paramą valdo ta pati institucija, kuri valdo ESF teikiamą paramą: federalinės Darbo, socialinių reikalų ir vartotojų apsaugos ministerijos (BMASK Bundesministerium für Arbeit, Soziales und Konsumentenschutz) VI/INT/9 skyrius, kuris veiks kaip valdymo institucija ir kaip mokėjimo tarnyba. EGF finansinės kontrolės institucija yra kita nei ESF: šią funkciją EGF atliks federalinės Darbo, socialinių reikalų ir vartotojų apsaugos ministerijos VI/S/5a skyrius. 34. Prie individualių poreikių pritaikytų priemonių suderintą paketą įgyvendina Unternehmensstiftung Austria Tabak, kurį valdo būstinę Vienoje turinti waff Arbeitsintegrations GmbH kartu su FAB, o stebėseną vykdo viešoji užimtumo tarnyba (AMS). Be to, federalinei Darbo, socialinių reikalų ir vartotojų apsaugos ministerijai atlikti savo užduotis padės techninę pagalbą teikiantis subjektas, kuris taip pat vykdys pirmojo lygmens kontrolę. Visi svarbiausi susitarimai ir įsipareigojimai yra išdėstyti rašytiniuose susitarimuose. Finansavimas 35. Remiantis Austrijos paraiška, siūloma EGF parama suderintam prie individualių poreikių pritaikytų paslaugų paketui (įskaitant EGF įgyvendinimo išlaidas) yra 3 941 999 EUR, o tai sudaro 65 proc. visų išlaidų. Komisijos siūlomas asignavimas iš Fondo pagrįstas Austrijos pateikta informacija. 36. Atsižvelgdama į didžiausią galimą EGF finansinės paramos sumą pagal Reglamento (EB) Nr. 1927/2006 10 straipsnio 1 dalį, taip pat į asignavimų perskirstymo mastą, Komisija siūlo visai minėtai sumai, skirtinai pagal finansinės programos 1a išlaidų kategoriją, mobilizuoti EGF lėšas. 37. Skyrus siūlomą finansinės paramos sumą, EGF liks daugiau nei 25 proc. numatytos didžiausios metinės sumos, kurią galima skirti asignavimams per paskutinius keturis metų mėnesius, kaip reikalaujama pagal Reglamento (EB) Nr. 1927/2006 12 straipsnio 6 dalį. 38. Teikdama šį pasiūlymą mobilizuoti EGF lėšas, Komisija pradeda supaprastintą trišalę procedūrą pagal 2006 m. gegužės 17 d. Tarpinstitucinio susitarimo 28 punktą, kad poreikį panaudoti EGF lėšas ir reikalingą sumą suderintų su abiem biudžeto valdymo institucijomis. Komisija ragina tą biudžeto valdymo instituciją, kuri pirmoji tinkamu politiniu lygmeniu susitars dėl lėšų mobilizavimo pasiūlymo projekto, pranešti kitai biudžeto valdymo institucijai ir Komisijai apie savo ketinimus. Jeigu viena iš dviejų biudžeto valdymo institucijų nepritars, bus rengiamas oficialus trišalis susitikimas. 39. Komisija atskirai pateikia lėšų perkėlimo prašymą, siekdama į 2013 m. biudžetą įtraukti specialiuosius įsipareigojimų asignavimus, kaip nurodyta 2006 m. gegužės 17 d. Tarpinstitucinio susitarimo 28 punkte. Mokėjimų asignavimų šaltinis 40. Asignavimai iš EGF biudžeto eilutės bus naudojami pagal šią paraišką reikalingai 3 941 999 EUR sumai padengti. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Austrijos paraiška „EGF/2011/010 AT/Austria Tabak“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[23], ypač į jo 28 punktą, atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą[24], ypač į jo 12 straipsnio 3 dalį, atsižvelgdami į Europos Komisijos pasiūlymą[25], kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką; (2) EGF taikymo sritis buvo išplėsta – nuo 2009 m. gegužės 1 d. iki 2011 m. gruodžio 30 d. galima teikti paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio, paraiškas; (3) 2006 m. gegužės 17 d. Tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos; (4) 2011 m. gruodžio 20 d. Austrija pateikė paraišką mobilizuoti EGF lėšas dėl darbuotojų atleidimo iš įmonės „Austria Tabak GmbH“ ir 14 tiekėjų bei tolesnės gamybos grandies įmonių, o 2012 m. spalio 9 d. pateikė papildomos informacijos. Ši paraiška atitinka finansinės paramos sumai nustatyti taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 3 941 999 EUR sumą; (5) todėl EGF lėšos turėtų būti skirtos finansinei paramai pagal Austrijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo (EGF) lėšos mobilizuojamos siekiant skirti 3 941 999 EUR įsipareigojimų ir mokėjimų asignavimų sumą. 2 straipsnis Šis sprendimas skelbiamas Europos Sąjungos oficialiajame leidinyje. Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 406, 2006 12 30, p. 1. [3] Laikantis Reglamento (EB) Nr. 1927/2006 3 straipsnio trečios pastraipos nuostatų. [4] Ženevoje įsikūrusi JTI priklauso „Japan Tobacco Inc.“, kuri yra viena didžiausių Japonijos ir pasaulio tabako korporacijų (2007 m. – 10,8 proc. pasaulio rinkos) po valstybei priklausančios „China National Tobacco Corporation“ (2007 m. – 32 proc.), „Philip Morris International“ (2007 m. – 18,7 proc.) ir „British American Tobacco“ (2007 m. – 17,1 proc.). JTI šiuo metu veikia 120 šalių ir turi 25 000 darbuotojų. [5] Į NACE 2 red. 12 skyrių įtraukti ir rūkomojo, ir nerūkomojo tabako gaminiai. Rūkomojo tabako gaminiai – tai pagamintos cigaretės, taip pat cigarai, pypkės ir sukamos cigaretės. Nerūkomojo tabako gaminiai tai uostomasis ir kramtomasis tabakas. [6] http://www.who.int/tobacco/en/atlas5.pdf. [7] http://www.tobaccoatlas.org (atnaujintas 2012 m. (ketvirtas) leidimas). [8] Pagal PSO, „Philip Morris“ ir kitus šaltinius, Kinija, kurioje yra 320–350 mln. rūkalių, užima didžiulę rinkos dalį. 2009 m. Kinijoje suvartota daugiau nei 38 proc. pasaulio cigarečių. Antrą vietą užima Rusijos Federacija. Vienam gyventojui daugiausia rūkalių tenka Rusijoje (apie 39 proc. iš 143 mln. Rusijos gyventojų), palyginti su 28 proc. iš 1,3 mlrd. Kinijos gyventojų ir 27 proc. iš 314 mln. JAV gyventojų. [9] http://www.jt.com/about/division/tobacco_global/index.html. [10] Austriškų cigarečių pavyzdžiai: Meine Sorte arba Memphis. Pasaulinių pagrindinių prekių ženklų pavyzdžiai: Camel ir Benson & Hedges. [11] Iki 1995 m. „Austria Tabak“ buvo valstybės valdoma ir Austrijoje turėjo cigarečių ir kitų tabako gaminių, kaip antai filtrų gamybos, apdailinimo ir platinimo monopolį. 2001 m. ją įsigijo „British Gallaher Group“, o 2007 m. JTI perėmė „Gallaher“ kartu su „Austria Tabak“. [12] Ši apylinkė priklauso NUTS III regionui Wiener Umland – Südteil; pietuose jis ribojasi su vieninteliu Austrijos regionu, kuriam laipsniškai panaikinama pagalba – NUTS II Burgelando provincija (žr. žemėlapį). [13] http://www.oegb.at/servlet/ContentServer?pagename=S06/Page/Index&n=S06_4. [14] Austrijos statistika. 2012 m. statistika (Statistik Austria: Statistisches Jahrbuch 2012). [15] EGF/2010/007 AT/Steiermark-Niederösterreich, OL L 263, 2011 10 7. [16] EGF/2011/001 AT/Niederösterreich-Oberösterreich, OL L 317, 2011 11 30. [17] Austrijos darbo fondai yra svarbi Austrijos aktyvios darbo rinkos politikos priemonė, skirta darbo ieškančių asmenų padėčiai darbo rinkoje gerinti. Jie grindžiami Arbeitslosenversicherungsgesetz (§ 18) ir užimtumo tarnybos (AMS) įgyvendinimo teisės aktais. Naujausias AMS teisės aktas: http://www.ams.at/_docs/001_ast_RILI.pdf. [18] www.abc.berufsbildendeschulen.at / http://www.kursfoerderung.at/index.php?id=3 http://erwachsenenbildung.at/themen/lebenslanges_lernen. [19] Pagal Arbeitslosenversicherungsgesetz (ALVG) 18 paragrafą. [20] Pagal Arbeitslosenversicherungsgesetz (ALVG) 18 paragrafą. [21] Beihilfe zur Deckung des Lebensunterhaltes (DLU), pagrįstas Arbeitslosenversicherungsgesetz (ALVG) 35 paragrafu ir federaliniu teisės aktu AMF/3-2012 http://www.ams.at/_docs/001_bemo_RILI.pdf. [22] ÖGB svetainė http://www.sozialpartner.at/sozialpartner/Sozialpartnerschaft_mission_en.pdf. [23] OL C 139, 2006 6 14, p. 1. [24] OL L 406, 2006 12 30, p. 1. [25] OL C […], […], p. […].